แบดเจอร์

แบดเจอร์ (badger) เป็นชื่อสามัญของสัตว์เลี้ยงลูกด้วยนมหลายชนิด ในอันดับสัตว์กินเนื้อที่อยู่ในวงศ์เพียงพอน (Mustelidae) แบ่งออกได้เป็น 3 วงศ์ย่อย 4 สกุล (ดูในตาราง-แต่โดยมากแล้วจะหมายถึง แบดเจอร์ยุโรป ที่จะอยู่ในวงศ์ย่อย Melinae)
== ลักษณะ ==
โดยทั่วไปแล้ว แบดเจอร์มีตัวขนาดค่อนข้างเล็กและอ้วน มีขาที่สั้น เหมาะสำหรับการขุดเป็นอย่างดี ใบหูมีขนาดเล็ก หางมีความยาวมาก หางของแบดเจอร์สามารถยาวถึง 18 ถึง 20 นิ้ว (46-51 เซนติเมตร) หรือขึ้นอยู่กับอายุ มีลายแถบเป็นการเตือนให้สัตว์ชนิดอื่น ๆ ได้รู้ว่า เป็นสัตว์ที่แข็งแรง ดุร้าย และพร้อมที่จะปกป้องตัวเองได้ทุกเมื่อ ในการสื่อสารกับพวกเดียวกัน  แบดเจอร์จะสร้างกลิ่นฉุนขึ้นมาจากต่อมที่อยู่ใต้หาง กลิ่นนี้ใช้สำหรับการปักปันอาณาเขตและสร้างสัญลักษณ์เฉพาะของครอบครัว แบดเจอร์แต่ละตัวจะมีกลิ่นเฉพาะของตัวเอง และยังมีกลิ่นเฉพาะกลุ่ม ซึ่งเกิดจากการแลกเปลี่ยนกลิ่นซึ่งกันและกันอย่างต่อเนื่อง แบดเจอร์โตเต็มวัยที่ใช้เวลาอยู่นอกโพรงนาน จนกลิ่นเฉพาะกลุ่มจางหายไปก็เสี่ยงต่อการถูกปฏิเสธ แบดเจอร์สามารถสร้างเสียงที่แตกต่างกันถึง 16 เสียง
== การจัดหมวดหมู่ ==
Family Mustelidae
*Subfamily Melinae
**Genus Arctonyx
***Hog badger (หมูหริ่ง), Arctonyx collaris
** Genus Meles
*** Japanese badger, Meles anakuma
*** Asian badger, Meles leucurus
*** European badger, Meles meles
* Subfamily Helictidinae
**Genus Melogale
***Burmese ferret-badger (หมาหริ่งพม่า), Melogale personata
*** Javan ferret-badger, Melogale orientalis
***Chinese ferret-badger (หมาหริ่งจีน), Melogale moschata
*** Bornean ferret-badger, Melogale everetti
*** Vietnam ferret-badger, Melogale cucphuongensis
* Subfamily Taxidiinae:
** †Chamitataxus avitus
** †Pliotaxidea nevadensis
** †Pliotaxidea garberi
** American badger, Taxidea taxus
* Subfamily Mellivorinae
** Honey badger, Mellivora capensis
Family Mephitidae
* Genus Mydaus
** Indonesian or Sunda stink badger (teledu), Mydaus javanensis
** Palawan stink badger, Mydaus marchei
== การอยู่อาศัย ==
=== ถิ่นที่อยู่อาศัย ===
แบดเจอร์จะอาศัยอยู่ในโพรงซึ่งขุดเองด้วยกรงเล็บตีน จากการค้นพบโพรงที่มีขนาดใหญ่มากที่สุดที่มีการค้นพบเทียบเคียงได้กับวังเบลนิม โดยมีทางเข้าถึง 130 รู มีห้องถึง 50 ห้อง และมีอุโมงค์ทางเดินที่ทอดยาวถึง 800 เมตร แบดเจอร์นั้นกระจายอยู่ทั่วโลก แบ่งกันไปตามแต่สกุลและชนิด (แบดเจอร์ที่พบในภูมิภาคเอเชียอาคเนย์และจีนตอนใต้ มีชื่อเรียกว่า หมาหริ่ง หรือหมาหรึ่ง จัดอยู่ในสกุล Melogale)
=== อาหาร ===
แบดเจอร์ส่วนใหญ่จะกินหนอนผลไม้ที่มีนำเป็นอาหารหลัก ทำให้แบดเจอร์แทบไม่ต้องกินน้ำเลย ในบางครั้งจะกินหนู, คางคก, ตัวต่อ, แมลงปีกแข็ง, เฮดจ์ฮอก หรือพืชพรรณธัญญาหารต่าง ๆ มักจะหากินในเวลากลางคืน
== พฤติกรรม ==
แบดเจอร์สามารถใช้อุ้งเท้าทำลายจอมปลวก, เล้าไก่ และสามารถต่อสู้กับสัตว์ขนาดใหญ่กว่า เช่น แมว, ลิงซ์, หมาป่า, หมาจิ้งจอก, ไฮยีนา, สิงโต, เสือ, เม่น, จระเข้, หมี หรือแม้แต่งูพิษได้
==ในวัฒนธรรมร่วมสมัย==
แบดเจอร์เป็นสัญลักษณ์ของบ้านฮัฟเฟิลพัฟ ในโรงเรียนคาถาพ่อมดแม่มดและเวทมนตร์ศาสตร์ฮอกวอตส์ ในหนังสือชุด แฮร์รี่ พอตเตอร์ ของเจ. เค. โรว์ลิง (1997-2007) เนื่องจากแบดเจอร์เป็นสัตว์ที่มักถูกมองข้ามเพราะมันใช้ชีวิตอยู่อย่างสงบ แต่เมื่อถูกโจมตีก็สามารถต่อสู้กับสัตว์ที่มีขนาดใหญ่กว่าตัวมันเองได้ ซึ่งมีลักษณะคล้ายกับบ้านฮัฟเฟิลพัฟในหลาย ๆ ด้าน
เมื่อวันที่ 28 สิงหาคม 2013 เกมคอมพิวเตอร์บนพีซี Shelter เปิดตัวโดย Might and Delight ซึ่งผู้เล่นควบคุมแม่แบดเจอร์ปกป้องลูกของเธอ
มีตัวละครชื่อสติ๊กส์เดอะแบดเจอร์ เพิ่มเข้ามาใหม่ในซีรีส์โซนิคเดอะเฮดจ์ฮอก
== อ้างอิง ==
==แหล่งข้อมูลอื่น==
วงศ์ย่อยเพียงพอน
สัตว์แบ่งตามชื่อสามัญ
สัตว์ที่พบในทวีปยุโรป
สัตว์ที่พบในทวีปเอเชีย
สัตว์ที่พบในทวีปอเมริกาเหนือ
สัตว์ที่พบในทวีปแอฟริกา
แบดเจอร์
Teixó